# Miguel de Cervantes
| Miguel de Cervantes Saavedra |

|  | Suterot - La Galatea (1585) - El ingenioso hidalgo don Quijote de la Mancha (1605) - Novelas ejemplares (1613) - El viaje del Parnaso (1614) - La Numancia (1615) - Ocho comedias (1615) - Entremeses (1615) - Don Quijote [ toleafa pakava] (1615) - Los trabajos de Persiles y Sigismunda (1617) |

| Miguel de Cervantes Saavedra |

|  | Suterot - La Galatea (1585) - El ingenioso hidalgo don Quijote de la Mancha (1605) - Novelas ejemplares (1613) - El viaje del Parnaso (1614) - La Numancia (1615) - Ocho comedias (1615) - Entremeses (1615) - Don Quijote [ toleafa pakava] (1615) - Los trabajos de Persiles y Sigismunda (1617) |

| Tuveli icde Suteroteem |


Miguel de Cervantes
{{Korikaf kroj|korik=Miguel de Cervantes|evleem=1547-1616|kira=Espanavaf suterotik}}
{{Teliz_toza}}
'''Miguel de Cervantes Saavedra''' koe Alcalá de Henares (&nbsp;lentrone [[Madrid]]&nbsp;) bak 1547 koblir. Nazbeik ke wawaf selaropik ise levgas va krabesa blira ke gadikye, va vertafa vayara me tiskir. Soe va Alcala kotla azu Salamanca nunobar.

Beliraskeus, tir mivraves. Moni 1568 va yon taneaf blok suter, icde awalkera ke Elisabeth de Valois, i ke toleaf kurenik ke Felipe II gazik ke [[Espana]]. Voxen vazafa yawara anton tid, ise Cervantes koe ervoeba taneon ektuwer. Bak 1569, koe [[Roma]] va yasapa joawesa va Papik kozanir. Va [[Italia]] exuler ise, belison va yon pulukaf is milugalaf italiaf suterusik, va suterotafa ravera tukotrar. Bak 1571 va Lepante totameld kev turkik paker, viele va taltenuba drasur, nume va ''nubiskik ke Lepante'' toriyolt di zilur. Arti balemda, dimlapison va Espana, Cervantes gan yon tcordik ke Barbaria (&nbsp;[[Lentefa Afrika]]&nbsp;) zo gulder aze ko [[Jazaira]] gralometenon zo star, keson da kev inafa tunuyara paxay di zo doder. Batinde alubdon zavzar flintaf.

Wali 1582 is 1585 va sutera nelkon ektudar. Ton mefolisa kaliuca, va yona ezla isu drunta dana riwe kota kotvielon al griawid bam warzer. Tuke ''La Galatea'' tawadayberpot tugrupenawer, beka kan bruxa meblison. Bak 1584 kurer. Lanugale koaykakik, gan rictaga luxe erbabutcara zo uculer nume konakviele zo koflintar.

Koe Sevilla az Madrid, fordon is olon jadion remblir, voxen batcoba va kulaf ugot pu intafa suterotafa norluca dafur. Bak 1605 taneafa pakava ke ''El Ingenioso Hidalgo Don Quijote de la Mancha'' awir ise va kiewatcapa seotar, voxe golde baroya tcordafa piskura kodoleyena koe Madrid arti toloya saftama moi awira ke xanto pu in munestenser.

Bak 1615 in va toleafa pakava ke ''Don Quijote'' sanegar, kaiki toloy ar suterot, ''Novelas ejemplares'' (&nbsp;1613&nbsp;) is ''El viaje del Parnaso'' ( 1614 ). Adim, arti balemda levi awalkera, va ''Los trabajos de Persiles y Sigismunda'' ironokaf berpot, va tacukaf is purdaf berpot ke okolervolia, tenur. Ba 23/04/1616 koe [[Madrid]] awalker.

|style="vertical-align: top;"|
{{Suterotik2
| yolt = Miguel de Cervantes Saavedra
| ewava = Cervantes Jáuregui.jpg
| pebuda = Miguel de Cervantes Saavedra
| koblira = [[1547]]
| koblixo = [[Alcalá de Henares]], [[Espana]]
| awalkera = [[1616|23/04/1616]]
| awalkexo = [[Madrid]], [[Espana]]
| vedeyot = [[Espana]]
| ava = [[Espanava]]
| suterinda = [[:Category:Berpot|Berpot]]
| suterot   = <br>
*''La Galatea'' (1585)
*''El ingenioso hidalgo don Quijote de la Mancha'' (1605)
*''Novelas ejemplares'' (1613)
*''El viaje del Parnaso'' (1614)
*''La Numancia'' (1615)
*''Ocho comedias'' (1615)
*''Entremeses'' (1615)
*''Don Quijote'' [ toleafa pakava] (1615)
*''Los trabajos de Persiles y Sigismunda'' (1617)
}}
|}

[[Loma:Berpot|Cervantes (Miguel de)]]
[[Loma:Espanavaf suteroteem|Cervantes (Miguel de)]]
[[Loma:Suterotik (blirizvama)|Cervantes (Miguel de)]]

{{#invoke:Interwiki|interwiki|qid=Q5682}}
[{"title": "| Miguel de Cervantes Saavedra |", "data": {"Koblira": "1547, \u00b7 Alcal\u00e1 de Henares, Espana", "Awalkera": "23/04/1616, \u00b7 Madrid, Espana", "Vedeyot": "Espana", "Ava": "Espanava", "Suterind": "Berpot"}}]